P9_TA(2022)0230

Преразглеждане на системата на ЕС за търговия с емисии за въздухоплаването ***I

Изменения, приети от Европейския парламент на 8 юни 2022 г. към предложението за директива на Европейския парламент и на Съвета за изменение на Директива 2003/87/ЕО по отношение на приноса на въздухоплаването към целта на Съюза за намаляване на емисиите в цялата икономика и за подходящо прилагане на глобална, основана на пазара мярка (COM(2021)0552 — C9-0319/2021 — 2021/0207(COD)) (1)

(Обикновена законодателна процедура: първо четене)

(2022/C 493/21)

Изменение 1

Предложение за директива

Съображение 1

Текст, предложен от Комисията Изменение (1) Директива 2003/87/ЕО на Европейския парламент и на Съвета (10) въведе в Съюза система за търговия с квоти за емисии на парникови газове, с цел да се насърчи намалението на емисии на парникови газове по рентабилен и икономически ефективен начин. Авиационните дейности бяха включени в системата на ЕС за търговия с емисии с Директива 2008/101/ЕО на Европейския парламент и на Съвета (11). (1) Директива 2003/87/ЕО на Европейския парламент и на Съвета (10) въведе в Съюза система за търговия с квоти за емисии на парникови газове, с цел да се насърчи намалението на емисии на парникови газове по рентабилен и икономически ефективен начин. Авиационните дейности , свързани с пристигащи и заминаващи от летищата на Съюза полети, бяха включени в системата на ЕС за търговия с емисии с Директива 2008/101/ЕО на Европейския парламент и на Съвета (11). В решението си от 21 декември 2011 г. (11а) Съдът на Европейския съюз постанови, че включването на авиационни дейности в СТЕ на ЕС съгласно посочената директива не нарушава международното право.

Изменение 2

Предложение за директива

Съображение 1 а (ново)

Текст, предложен от Комисията Изменение (1а) За да се улесни напредъкът на равнището на ИКАО за създаването на глобална рамка за намаляване на емисиите от международното въздухоплаване, Съюзът прие редица обвързани със срокове дерогации, т. нар. дерогации за „спиране на часовника“, по силата на които всички полети извън ЕС бяха изключени от СТЕ на ЕС. Последната дерогация, въведена с Регламент (ЕС) 2017/2392, се прилага до 2023 г.

Изменение 3

Предложение за директива

Съображение 2

Текст, предложен от Комисията Изменение (2) Парижкото споразумение, прието през декември 2015 г. по Рамковата конвенция на ООН по изменение на климата (РКООНИК), влезе в сила през ноември 2016 г. (Парижкото споразумение) (12). Страните по Парижкото споразумение се споразумяха за задържане на увеличението на средната глобална температура до значително по-малко от 2 oC над равнищата от прединдустриалния период и за продължаване на усилията за ограничаване на увеличението на температурата до 1,5 oC над равнищата от прединдустриалния период. За да се постигнат целите на Парижкото споразумение, всички икономически отрасли трябва да дадат своя принос за постигане на намаляване на емисиите, в т.ч. международното въздухоплаване. (2) Опазването на околната среда е едно от най-важните предизвикателства, пред които са изправени Съюзът и останалата част от света. Парижкото споразумение, прието през декември 2015 г. по Рамковата конвенция на ООН по изменение на климата (РКООНИК), влезе в сила през ноември 2016 г. (Парижкото споразумение) (12). Страните по Парижкото споразумение се договориха за задържане на покачването на средната температура в световен мащаб на ниво, което да бъде значително по-ниско от 2 oC над равнищата от прединдустриалния период и за продължаване на усилията за ограничаване на покачването на температурата в рамките до 1,5 oC над равнищата от прединдустриалния период , като наред с другото се отразят равенството и принципът на общите, но диференцирани отговорности и съответстващи възможности, предвид на различните национални обстоятелства. Като се има предвид, че оценките на експертите, обявени по време на Конференцията на ООН по изменението на климата (COP26) през 2021 г., проведена в Глазгоу от 31 октомври до 13 ноември 2021 г., показват, че светът е на път да отбележи средно увеличение на температурата между 1,8 oС и 2,4 oC, в заключенията си от COP26 страните се споразумяха, че задържането на покачването на средната температура в световен мащаб до 1,5 oC над равнищата от прединдустриалния период ще намали значително рисковете и въздействието на изменението на климата, и поеха ангажимент да си поставят по-високи цели за 2030 г. до края на 2022 г., с цел да се ускори дейността в областта на климата през това особено важно десетилетие и да се гарантира, че страните следват графика за ограничаване на затоплянето в световен мащаб до 1,5 oC . За да се постигнат целите на Парижкото споразумение, всички икономически отрасли трябва да дадат своя принос за постигане на намаляване на емисиите, в т.ч. международното въздухоплаване.

Изменение 4

Предложение за директива

Съображение 2 a (ново)

Текст, предложен от Комисията Изменение (2a) На въздухоплаването се дължат 2 –3 % от емисиите на CO2 в световен мащаб. В Съюза CO2 емисиите от въздухоплаването представляват 3,7 % от общите емисии на CO2. Секторът на въздухоплаването генерира 15,7 % от емисиите от транспорт, без да се отчитат различните от CO2 емисии, което го превръща във втория най-голям източник на емисии на парникови газове в транспорта след автомобилния транспорт. През 2018 г. Евроконтрол прогнозира годишен ръст на емисиите от европейското въздухоплаване с 53 % до 2040 г. в сравнение с нивото от 2017 г. Необходимостта от предприемането на действия за намаляване на емисиите става все по-неотложна, както се посочва в последните доклади на Междуправителствения комитет по изменение на климата (МКИК) от 7 август 2021 г., озаглавен Climate change 2021: The Physical Science Basis („Изменението на климата през 2021 г.: научна основа от гледна точка на физиката“ и от 28 февруари 2022 г., озаглавен „Climate Change 2022: Impacts, Adaptation and Vulnerability“ („Изменение на климата 2022 г.: последици, приспособяване и уязвимост“. МКИК заявява с много висока степен на увереност, че изменението на климата е заплаха за благосъстоянието на хората и за здравето на планетата, и че всяко по-нататъшно забавяне на съгласуваните изпреварващи действия в световен мащаб за адаптиране и смекчаване ще доведе до пропускане на бързо изчерпващата се възможност за осигуряване на обитаема и устойчива планета в бъдеще за всички. Комитетът представя нови оценки на шансовете за надвишаване през следващите десетилетия на нивото на глобално затопляне от 1,5 oC и констатира, че ако не се постигне незабавно, бързо и широкомащабно намаляване на емисиите на парникови газове, ограничаването на затоплянето до близо 1,5 oC или дори до 2 oC ще се окаже непостижимо. Следователно Съюзът следва да реагира на тази неотложна необходимост, като увеличи усилията си и се утвърди като международен лидер в борбата срещу изменението на климата.

Изменение 5

Предложение за директива

Съображение 2 б (ново)

Текст, предложен от Комисията Изменение (2б) Според прогнозите на ИКАО отпреди кризата, предизвикана от COVID-19, до 2040 г. емисиите от международното въздухоплаване биха могли да нараснат с до 150 % в сравнение с равнищата от 2020 г. Въпреки че пандемията от COVID-19 доведе до временно намаляване на въздушния трафик, съществуващите прогнози преди пандемията от COVID-19 сочат годишно увеличение на емисиите от въздухоплаването на световно равнище и на равнището на Съюза съответно със 150 % до 2040 г. в сравнение с 2020 г., и с 53 % до 2040 г. в сравнение с 2017 г.

Изменение 6

Предложение за директива

Съображение 3

Текст, предложен от Комисията Изменение (3) Съветът на Международната организация за гражданско въздухоплаване (ИКАО) прие първото издание на международните стандарти и препоръчителни практики за опазване на околната среда — Схема за компенсиране и намаляване на въглеродните емисии в международното въздухоплаване (CORSIA) (приложение 16, том IV към Чикагската конвенция), на десетото заседание на 214-ата си сесия на 27 юни 2018 г. Съюзът и неговите държави членки продължават да подкрепят CORSIA и се ангажират да я прилагат от началото на пилотната фаза 2021—2023 г. (13). (3) Съветът на Международната организация за гражданско въздухоплаване (ИКАО) прие първото издание на международните стандарти и препоръчителни практики за опазване на околната среда — Схема за компенсиране и намаляване на въглеродните емисии в международното въздухоплаване (CORSIA) (приложение 16, том IV към Чикагската конвенция), на десетото заседание на 214-ата си сесия на 27 юни 2018 г. Съюзът и неговите държави членки прилагат CORSIA от началото на пилотната фаза 2021 — 2023 г. (13)

Изменение 7

Предложение за директива

Съображение 6

Текст, предложен от Комисията Изменение (6) Съюзът се ангажира до 2030 г. да намали нетните си емисии на парникови газове от цялата икономика с най-малко 55 % под нивата от 1990 г. в актуализирания, национално определен ангажимент на Съюза и неговите държави членки, представен на секретариата на РКООНИК на 17 декември 2020 г. (16). (6) Съюзът се ангажира до 2030 г. да намали нетните си емисии на парникови газове от цялата икономика с най-малко 55 % под нивата от 1990 г. в актуализирания, национално определен принос на Съюза и неговите държави членки, представен на секретариата на РКООНИК на 17 декември 2020 г. (16).

Изменение 8

Предложение за директива

Съображение 7

Текст, предложен от Комисията Изменение (7) В Регламент (ЕС) 2021/1119 на Европейския парламент и на Съвета Съюзът е заложил законодателно целта за постигане на неутралност по отношение на климата в цялата икономика до 2050 г. (17) С посочения регламент също така се определя обвързващ ангажимент на Съюза за намаляване до 2030 г. на нетните емисии на парникови газове (емисии след приспадане на поглъщанията) с най-малко 55 % под нивата от 1990 г. (7) В член 2, параграф 1 на Регламент (ЕС) 2021/1119 на Европейския парламент и на Съвета (17) Съюзът е заложил законодателно целта за постигане на неутралност по отношение на климата в цялата икономика до 2050 г. най-късно, както и целта за постигане на негативни емисии след това. В член 4, параграф 1 на посочения регламент също така се определя обвързващ ангажимент на Съюза за намаляване до 2030 г. на нетните емисии на парникови газове (емисии след приспадане на поглъщанията) с най-малко 55 % под нивата от 1990 г.

Изменение 9

Предложение за директива

Съображение 8

Текст, предложен от Комисията Изменение (8) Настоящото изменение на Директива 2003/87/ЕО цели изпълнението на приноса на Съюза в областта на въздухоплаването съгласно Парижкото споразумение и на регулаторната рамка за постигане на обвързващата цел на Съюза в областта на климата за 2030 г. за вътрешно намаляване на нетните емисии на парникови газове до 2030 г. с най-малко 55 % в сравнение с нивата от 1990 г., както е определено в Регламент (ЕС) 2021/… (8) Настоящото изменение на Директива 2003/87/ЕО цели изпълнението на приноса на Съюза в областта на въздухоплаването съгласно Парижкото споразумение и на регулаторната рамка за постигане на обвързващата цел на Съюза в областта на климата за 2030 г. за вътрешно намаляване на нетните емисии на парникови газове до 2030 г. с най-малко 55 % в сравнение с нивата от 1990 г., както и постигането на неутралност по отношение на климата най-късно до 2050 г., както е определено в Регламент (ЕС) 2021/ 1119.

Изменение 10

Предложение за директива

Съображение 8 а (ново)

Текст, предложен от Комисията Изменение (8а) Освен чрез CO2, въздухоплаването оказва влияние върху климата чрез емисии, различни от CO2, като например водни пари (H2O), азотни оксиди (NOx), серен диоксид (SO2) и частици сажди, както и чрез атмосферни процеси, причинени от такива емисии, например образуването на озон и инверсионни следи. Въздействието върху климата на такива емисии, различни от CO2, зависи от вида на използваното гориво и двигатели, от местоположението на емисиите, по-специално от крейсерската височина на въздухоплавателното средство и позицията му по отношение на географска ширина/дължина, както и от времето на емисиите/метеорологичните условия към съответния момент. В оценката на въздействието на Комисията от 2006 г. относно включването на въздухоплаването в схемата на ЕС за търговия с емисии на парникови газове (СТЕ на ЕС) в Директива 2008/101/ЕО се признава, че въздухоплаването оказва въздействие върху климата в световен мащаб чрез изпускането на емисии, различни от CO2. В член 30, параграф 4 от Директива 2003/87/ЕО, изменена с Директива (ЕС) 2018/410 на Европейския парламент и на Съвета, от Комисията се изисква да представи актуализиран анализ на несвързаните с CO2 въздействия на въздухоплаването, придружен, когато е целесъобразно, от предложение относно най-добрия начин за справяне с тези последици, преди 1 януари 2020 г. За да изпълни това изискване, Агенцията за авиационна безопасност на Европейския съюз (ЕААБ) извърши актуализиран анализ на несвързаните с CO2 въздействия на въздухоплаването върху изменението на климата и публикува своето проучване на 23 ноември 2020 г. Констатациите от проучването потвърдиха предходните оценки, а именно, че значението на всички несвързани с CO2 въздействия от авиационните дейности върху климата са поне толкова значими колкото това на CO2, взето изолирано.

Изменение 11

Предложение за директива

Съображение 8 б (ново)

Текст, предложен от Комисията Изменение (8б) От констатациите на проучването на ЕААБ от 23 ноември 2020 г. следва, че емисиите от въздухоплаването, различни от CO2, в съответствие с принципа на предпазните мерки, вече не могат да бъдат пренебрегвани. Необходими са регулаторни мерки на Съюза за постигане на намаляване на емисиите в съответствие с Парижкото споразумение. Поради това Комисията следва да създаде схема за мониторинг, докладване и проверка на емисиите от въздухоплаването, различни от CO2. Въз основа на резултатите от тази схема Комисията следва не по-късно от 31 декември 2026 г., въз основа на оценка на въздействието, да представи законодателно предложение, съдържащо мерки за смекчаване на последиците от емисиите, различни от CO2, като разшири обхвата на СТЕ на ЕС, така че тези емисии да бъдат включени. До приемането на законодателно предложение за разширяване на обхвата на настоящата директива, като се обхванат и емисиите от въздухоплаването, различни от CO2, считано от 31 декември 2027 г., емисионният фактор за емисиите на CO2 от авиационни дейности се умножава по 1,8 , за да се отчетат емисиите от въздухоплаването, различни от CO2 по 1,9 , считано от 31 декември 2028 г., и по 2,0 от 31 декември 2029 г. Коефициентът не следва да надвишава 2,0 .

Изменение 12

Предложение за директива

Съображение 9

Текст, предложен от Комисията Изменение (9) Въздухоплаването следва да даде своя принос за намаляване на емисиите, необходимо за постигане на целта на Съюза в областта на климата за 2030 г . Поради това общото количество квоти за авиационни емисии следва да бъде консолидирано и обект на коефициента на линейно намаление. (9) Въздухоплаването следва да даде своя принос за усилията за намаляване на емисиите, необходими за постигане на целите на Съюза , определени в член 1, параграф 2 на Регламент (ЕС) 2021/1119 и Парижкото споразумение . Поради това общото количество квоти за авиационни емисии следва да бъде консолидирано и обект на коефициента на линейно намаление.

Изменение 13

Предложение за директива

Съображение 10

Текст, предложен от Комисията Изменение (10) Постигането на по-амбициозните цели в областта на климата ще изисква насочването на възможно най-много ресурси за климатичния преход. В резултат на това всички приходи от търгове, които не са разпределени към бюджета на Съюза, следва да се използват за цели, свързани с климата. (10) Постигането на по-амбициозните цели в областта на климата ще изисква насочването на възможно най-много ресурси за климатичния преход , който също така трябва да бъде част от справедлив преход . В резултат на това всички приходи от търгове, които не са разпределени към бюджета на Съюза, следва да се използват за цели, свързани с климата. Предвижда се увеличение на приходите от търгове в сектора на въздухоплаването поради постепенното премахване на безплатните квоти и прилагането на СТЕ на ЕС за полети, заминаващи от ЕИП за трета държава. Част от приходите от предлагането на квоти за емисии от въздухоплаването чрез търг следва да се разпределят за сектора на въздухоплаването чрез Инвестиционния фонд за климата в подкрепа на иновациите с цел намаляване на въздействието на сектора на въздухоплаването върху климата и околната среда. 15 % от приходите, генерирани чрез предлагането на квоти за емисии от полети, заминаващи от ЕИП, следва да се разпределят към фондовете на РКООНИК в областта на климата, за постигане на напредък в международните действия за смекчаване на въздействието на изменението на климата върху най-уязвимите общности. Оставащите приходи следва да се използват от държавите членки за действия в съответствие с член 10, параграф 3, и по-специално действия, които подкрепят социалния диалог и справедливия преход с цел декарбонизация на транспортната система и подкрепят алтернативи на въздухоплаването на дълги разстояния, които оказват по-слабо въздействие върху климата.

Изменение 14

Предложение за директива

Съображение 10 а (ново)

Текст, предложен от Комисията Изменение (10а) Преходът на сектора на въздухоплаването към устойчиво въздухоплаване следва да отчита социалното измерение на сектора и неговата конкурентоспособност, за да се гарантира, че този преход е социално справедлив и осигурява обучение, преквалификация и повишаване на квалификацията на работниците. Комисията следва да представи доклад на Европейския парламент и на Съвета относно прилагането на настоящата директива и нейното въздействие върху вътрешния пазар по отношение на сектора на въздухоплаването, като специален акцент се постави върху социалното въздействие.

Изменение 15

Предложение за директива

Съображение 10 б (ново)

Текст, предложен от Комисията Изменение (10б) Полетите на разстояние от 1 000 километра и по-малко причиняват 6 — 9 % от общите емисии на CO2 от въздухоплаването. В очакване на технологичните пробиви и наличието на авиационни горива и въздухоплавателни средства с нулеви емисии следва да се въведат мерки за насърчаване на преминаването към алтернативни, по-устойчиви видове транспорт, особено за сегмента от полети, обхващащ регионалните полети и долния сегмент на полетите на къси разстояния, а именно полетите на разстояние под 1 000 километра.

Изменение 16

Предложение за директива

Съображение 11

Текст, предложен от Комисията Изменение (11) В съответствие с член 28б, параграф 3 от Директива 2003/87/ЕО Съюзът трябва да направи оценка на схемата CORSIA на ИКАО и да я прилага по целесъобразност и по начин, който е в съответствие с ангажимента на Съюза за намаляване на емисиите в цялата икономика до 2030 г . (11) В съответствие с член 28б, параграф 3 от Директива 2003/87/ЕО Съюзът трябва да направи оценка на схемата CORSIA на ИКАО и да я прилага по целесъобразност и по начин, който е в съответствие с ангажимента на Съюза за намаляване на емисиите в цялата икономика съгласно Регламент (ЕС) 2021/1119 на Европейския парламент и на Съвета и Парижкото споразумение .

Изменение 17

Предложение за директива

Съображение 11 a (ново)

Текст, предложен от Комисията Изменение (11а) СТЕ на ЕС се доказа като ефективен инструмент за намаляване на емисиите по предварително определен път и по този начин стимулира иновациите и водещите предприятия, когато става въпрос за ефикасно намаляване на емисиите, като същевременно CORSIA е механизъм, който балансира емисиите чрез компенсации. Що се отнася до нейната ефективност, оценката на Комисията на „глобалната, основана на пазара мярка на ИКАО (CORSIA), съгласно член 28б и за проучване на прехвърлянето на разходите съгласно член 3г от Директивата за СТЕ на ЕС“ показа, че равнището на амбиция на CORSIA за сектора на международното въздухоплаване не е в съответствие с глобалното равнище на амбиция, необходимо за спазване на целите на Парижкото споразумение по отношение на температурата. За да се гарантира амбициозно намаляване на емисиите на парникови газове в сектора на въздухоплаването в съответствие с Парижкото споразумение и да се допринесе за еднакви условия на конкуренция в международен план, като същевременно се гарантира равно третиране по маршрутите, от 30 април [след влизането в сила на настоящата директива + 1] СТЕ на ЕС следва да се прилага за всички заминаващи полети от летище, намиращо се в ЕИП. Съюзът запазва ангажимента си към схемата CORSIA. За да се вземе предвид ангажимента на Съюза и едновременното му участие в CORSIA, финансовата стойност на разходите за кредити, използвани за CORSIA за полети от ЕИП до трети държави, които прилагат CORSIA, следва да се приспада от финансовите задължения по СТЕ на ЕС.

Изменение 18

Предложение за директива

Съображение 12

Текст, предложен от Комисията Изменение (12) Общото количество квоти за въздухоплаването следва да бъде консолидирано на равнището на разпределяне за полети , заминаващи от летище в ЕИП и пристигащи на летище в ЕИП, в Швейцария или в Обединеното кралство . Разпределянето за 2024 г. следва да се основава на общото разпределяне за активните оператори на въздухоплавателни средства през 2023 г., намалено с коефициента на линейно намаление, посочен в член 9 от Директива 2003/87/ЕО. Равнището на разпределяне следва да бъде увеличено, за да се вземат предвид маршрутите, които през 2023 г. не са обхванати от СТЕ на ЕС, но влизат в нейния обхват от 2024 г. нататък. (12) Общото количество квоти за въздухоплаването следва да бъде консолидирано на равнището на разпределяне за полетите , обхванати от настоящата директива . Разпределянето за 2024 г. следва да се основава на общото разпределяне за активните оператори на въздухоплавателни средства през 2023 г., намалено с коефициента на линейно намаление, посочен в член 9 от Директива 2003/87/ЕО. Равнището на разпределяне следва да бъде увеличено, за да се вземат предвид маршрутите, които през 2023 г. не са обхванати от СТЕ на ЕС, но влизат в нейния обхват от 2024 г. нататък.

Изменение 19

Предложение за директива

Съображение 13

Текст, предложен от Комисията Изменение (13) Увеличеното предлагане на квоти чрез търг от годината след влизането в сила на настоящото изменение на Директива 2003/87/ЕО следва да бъде правило за разпределянето на квоти във въздухоплаването, като се отчита способността на сектора да прехвърля увеличените разходи за CO2. (13) Увеличеното предлагане на квоти чрез търг от годината след влизането в сила на настоящото изменение на Директива 2003/87/ЕО следва да бъде правило за разпределянето на квоти във въздухоплаването, което да доведе до постепенно премахване на безплатните квоти до 2025 г., като се отчита способността на сектора да прехвърля увеличените разходи за CO2.

Изменение 20

Предложение за директива

Съображение 13 б (ново)

Текст, предложен от Комисията Изменение (13б) Директивата за СТЕ на ЕС следва да допринесе за стимулиране на декарбонизацията във въздушния транспорт. Преходът от използването на изкопаеми горива към нарастващо използване на устойчиви авиационни горива, особено синтетични авиационни горива, би бил от значение за постигането на такава декарбонизация. Като се има предвид обаче високото равнище на конкуренция между операторите на въздухоплавателни средства, развиващият се пазар на устойчиви авиационни горива в ЕС и значителната разлика в цените между изкопаемия керосин и устойчивите авиационни горива, този преход следва да бъде подкрепен чрез стимулиране на пионерите. Поради това през периода от 1 януари 2024 г. до 31 декември 2029 г. квотите следва да се разпределят по същия начин като договор за разлика, покриващ оставащата ценова разлика между изкопаемия керосин и устойчивите авиационни горива за отделните оператори на въздухоплавателни средства, пропорционално на количеството на използваните устойчиви авиационни горива, докладвани съгласно Регламент xxxx/xxxx [Регламент ReFuelEU] (1а) , за да се стимулират пионерите и да се подкрепи създаването на пазар на Съюза за устойчиви авиационни горива. 20 милиона квоти следва да бъдат запазени от 1 януари 2024 г. до 31 декември 2029 г., а допълнителни 20 милиона квоти следва да бъдат запазени, в случай че полетите, заминаващи от ЕИП за трети държави, са част от обхвата на СТЕ на ЕС за същия период от време. Тези квоти следва да идват от общия брой налични квоти и да се използват само за полети, обхванати от СТЕ на ЕС, както и по недискриминационен начин. Комисията следва да гарантира, че 70 % от тези квоти се разпределят специално за използването на синтетични авиационни горива, като следва да се дава приоритет на възобновяемите горива от небиологичен произход. Комисията следва да отчете по подходящ начин емисиите на CO2 от изкопаеми горива и да оценява възобновяемите горива от небиологичен произход като произвеждащи нулеви емисии за операторите на въздухоплавателни средства, които ги използват. След обща оценка и оценка на въздействието Комисията би могла да реши да представи законодателно предложение за разпределяне на времево и количествено ограничени квоти, което не следва да бъде по-късно от 31 декември 2034 г.

Изменение 21

Предложение за директива

Съображение 14

Текст, предложен от Комисията Изменение (14) Директива 2003/87/ЕО следва също така да бъде изменена по отношение на приемливите единици за съответствие, за да се вземат предвид критериите за допустимост на единиците, приети от Съвета на ИКАО на 216-ата му сесия през март 2019 г. като съществен елемент от CORSIA. Авиокомпаниите, установени в Съюза, следва да могат да използват международни кредити за съответствие за полети до или от трети държави, за които се приема, че участват в CORSIA. За да се гарантира, че прилагането на CORSIA от страна на Съюза подкрепя целите на Парижкото споразумение и предоставя стимули за широко участие в CORSIA, кредитите следва да произхождат от държави, които са страни по Парижкото споразумение и които участват в CORSIA, а двойното отчитане на кредити следва да се избягва. (14) Директива 2003/87/ЕО следва също така да бъде изменена по отношение на приемливите единици за съответствие, за да се вземат предвид критериите за допустимост на единиците, приети от Съвета на ИКАО на 216-ата му сесия през март 2019 г. като съществен елемент от CORSIA. Авиокомпаниите, установени в Съюза, следва да могат да използват международни кредити за съответствие с CORSIA за полети до или от трети държави, за които се приема, че участват в CORSIA. За да се гарантира, че прилагането на CORSIA от страна на Съюза подкрепя целите на Парижкото споразумение и предоставя стимули за широко участие в CORSIA, кредитите следва да произхождат от държави, които са страни по Парижкото споразумение и които участват в CORSIA, а двойното отчитане на кредити следва да се избягва. За целите на настоящата директива всяко отклонение от референтните стойности по CORSIA, които са определени на 2019-2020 г., с ограничено във времето изключение за периода 2021-2023 г. , следва да се счита за несъответствие.

Изменение 22

Предложение за директива

Съображение 15

Текст, предложен от Комисията Изменение (15) За да се гарантират еднакви условия за използването на международни кредити в съответствие с член 11а от Директива 2003/87/ЕО, на Комисията следва да бъдат предоставени изпълнителни правомощия да приеме списък на кредитите, по отношение на които Съветът на ИКАО е сметнал за приемливо да бъдат използвани за целите на съответствието на CORSIA и които отговарят на горепосочените условия за допустимост. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета (18). (15) За да се гарантират еднакви условия за използването на международни кредити в съответствие с член 11а от Директива 2003/87/ЕО, на Комисията следва да бъдат предоставени изпълнителни правомощия да приеме списък на кредитите, по отношение на които Съветът на ИКАО е сметнал за приемливо да бъдат използвани за целите на съответствието на CORSIA и които отговарят на горепосочените условия за допустимост. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета (18). Освен това, за да се осигури прозрачност на данните, операторите на въздухоплавателни средства следва да докладват по удобен за потребителите начин за своите емисии и за компенсирането съгласно член 14, параграф 3а от настоящата директива.

Изменение 23

Предложение за директива

Съображение 17 а (ново)

Текст, предложен от Комисията Изменение (17а) На предстоящата тригодишна асамблея на ИКАО, насрочена за септември 2022 г., държавите членки следва да положат максимални усилия за постигане на споразумение със своите партньори за постепенно годишно намаляване на установените референтни стойности (2019—2020 г.) за периода след 2023 г., за да се гарантира постепенно привеждане в съответствие с линейния коефициент, прилаган към СТЕ на ЕС, също и след 2035 г., по начин, който съответства на целта на Съюза за неутралност по отношение на климата най-късно до 2050 г.

Изменение 24

Предложение за директива

Съображение 18

Текст, предложен от Комисията Изменение (18) За да се гарантират еднакви условия за включване в списъка на държавите, за които се смята, че прилагат CORSIA за целите на Директива 2003/87/ЕО съгласно член 25а, параграф 3 от посочената директива, на Комисията следва да бъдат предоставени изпълнителни правомощия да приеме и поддържа списъка на държавите, различни от държавите от ЕИП, Швейцария и Обединеното кралство, за които се смята, че участват в CORSIA за целите на правото на Съюза. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета. (18) За да се гарантират еднакви условия за включване в списъка на държавите, за които се смята, че прилагат CORSIA за целите на Директива 2003/87/ЕО съгласно член 25а, параграф 3 от посочената директива, на Комисията следва да бъдат предоставени изпълнителни правомощия да приеме и поддържа списъка на държавите, различни от държавите от ЕИП, Швейцария и Обединеното кралство, за които се смята, че участват в CORSIA за целите на правото на Съюза. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета. Въз основа на информацията, предоставена в този списък, и за да се увеличат прозрачността, отчетността и достъпността до информацията по удобен за потребителите начин, Комисията следва да публикува списък на операторите на въздухоплавателни средства, за които се счита, че не прилагат CORSIA за полети до и от трети държави.

Изменение 25

Предложение за директива

Съображение 19

Текст, предложен от Комисията Изменение (19) Тъй като прилагането и изпълнението на CORSIA по отношение на оператори на въздухоплавателни средства, установени извън Съюза, е предвидено единствено за държавата на произход на тези оператори на въздухоплавателни средства, прилагането на CORSIA за полети, различни от полети, заминаващи от летище в ЕИП и пристигащи на летище в ЕИП , в Швейцария или в Обединеното кралство, означава освобождаване на операторите на въздухоплавателни средства , установени извън Съюза, от задълженията по СТЕ на ЕС за тези полети . (19) За да се гарантира, че емисиите не се отчитат два пъти, и за да се вземат надлежно предвид задълженията за компенсиране по CORSIA над референтните стойности, определени на равнището от 2019 г. за периода 2021 — 2023 г. и определени на средната стойност на равнищата от периода 2019 — 2020 г. за следващите години , операторите на въздухоплавателни средства следва да могат да приспадат финансовата стойност на разходите за кредити , използвани от тях в рамките на CORSIA за полети, обхванати от настоящата директива .

Изменение 26

Предложение за директива

Съображение 20 a (ново)

Текст, предложен от Комисията Изменение (20a) За да се гарантира, че CORSIA води до единна глобална схема за намаляване на въглеродните емисии от въздухоплаването до втората и задължителна фаза на схемата на ИКАО през 2027 г., Съюзът последователно се застъпва в подкрепа на строги правила за прилагане и управление и адекватно участие в доброволните и задължителните етапи на CORSIA. В случай че Комисията определи, че CORSIA е недостатъчна като мярка за постигане на целите и ангажиментите на Съюза в областта на климата съгласно Парижкото споразумение, Комисията следва да представи законодателно предложение за прекратяване на временната дерогация за полети, пристигащи на летища, разположени в ЕИП.

Изменение 27

Предложение за директива

Съображение 20 б (ново)

Текст, предложен от Комисията Изменение (20б) Съюзът следва да направи всичко възможно, за да укрепи разпоредбите на CORSIA и да подкрепи приемането на дългосрочна цел за намаляване на глобалните емисии от въздухоплаването, като същевременно запази компетентността на Съюза по отношение на Директива 2003/87/ЕО, както беше потвърдено от Съда на Европейския съюз (1a) .

Изменение 28

Предложение за директива

Съображение 20 в (ново)

Текст, предложен от Комисията Изменение (20в) От съществено значение е да се гарантира прозрачност на данните и е важно да се подобрят приложимостта на CORSIA и публичният достъп до информация, свързана с CORSIA. Поради това операторите на въздухоплавателни средства трябва да докладват по удобен за потребителите начин за своите емисии и за компенсирането в процеса на оценка на въздействието на CORSIA върху намаляването на емисиите на CO2 в световен мащаб и нейната роля за постигането на целите на Парижкото споразумение.

Изменение 29

Предложение за директива

Съображение 21

Текст, предложен от Комисията Изменение (21) Полетите до и от най-слабо развитите държави и развиващите се малки островни държави, както са определени от Организацията на обединените нации, които не прилагат CORSIA, различни от държавите, чийто БВП на глава от населението е равен или надвишава средния за Съюза, следва да бъдат освободени от задълженията по СТЕ на ЕС или CORSIA, без крайна дата за освобождаването. заличава се

Изменения 63 и 79

Предложение за директива

Съображение 25

Текст, предложен от Комисията Изменение (25) Специално внимание следва да се обърне на насърчаването на достъпността за най-отдалечените региони на Съюза. Ето защо следва да се предостави дерогация от СТЕ на ЕС за емисии от полети между летище, намиращо се в най-отдалечен регион на държава членка, и летище, намиращо се в същата държава членка. (25) Специално внимание следва да се обърне на насърчаването на достъпността за най-отдалечените региони на Съюза. Ето защо следва да се предостави дерогация от СТЕ на ЕС за емисии от полети между летище, намиращо се в най-отдалечен регион на държава членка, и летище, намиращо се в друг регион от ЕИП и полетите между две летища, разположени в рамките на същия най-отдалечен регион;

Изменение 31

Предложение за директива

Съображение 26 a (ново)

Текст, предложен от Комисията Изменение (26а) Част от приходите от предлагането на квоти за авиационни емисии чрез търг, както и приходите от санкции, плащани от операторите на въздухоплавателни средства в съответствие с член 16 от Директива 2003/87/ЕО, следва да бъдат разпределени на Инвестиционния фонд за климата в подкрепа на иновациите в сектора на въздухоплаването, насочени към смекчаване на изменението на климата. По-специално проекти, свързани с разработването, внедряването и прилагането на нови технологии и проекти, насочени към намаляване на общите емисии на парникови газове от сектора на въздухоплаването, по-специално в областта на устойчивите авиационни горива, както и проекти, насочени към намаляване на въздействието върху климата на сектора на въздухоплаването, по-конкретно оперативни, въздухоплавателни, корпусни и революционни иновации в двигателите, летищна инфраструктура и електрически въздухоплавателни средства.

Изменение 32

Предложение за директива

Съображение 26 б (ново)

Текст, предложен от Комисията Изменение (26б) Инвестиционният фонд за климата следва да подкрепя научните изследвания, разработването и внедряването на решения за декарбонизация, включително технологии с нулеви емисии, и да намалява въздействието на сектора на въздухоплаването върху климата и околната среда. В него следва по-специално да се обърне внимание на въздействието на емисиите, различни от CO2, чрез внедряването на технологии за мониторинг и докладване и чрез подобряване на оперативните решения.

Изменение 33

Предложение за директива

Съображение 26 в (ново)

Текст, предложен от Комисията Изменение (26в) Като се имат предвид нарастващите разходи за въглеродни емисии, произтичащи от пълното отдаване на квоти на търг в сектора на въздухоплаването, операторите на въздухоплавателни средства, които използват центрове в рамките на Съюза, може да се окажат в по-неблагоприятно икономическо положение в сравнение с тези, които използват центрове извън Съюза. Тъй като полетите до центрове на трети държави понастоящем не са обхванати от СТЕ на ЕС, това може да доведе до предимство за тези оператори, които захранват полети извън Съюза, където се прилагат по-малко строги мерки за намаляване на емисиите. Това би могло да предизвика преместване към тези центрове и следователно до увеличаване на емисиите, което в крайна сметка да доведе до отрицателно въздействие върху глобалното затопляне. Разширяването на обхвата на СТЕ на ЕС до полети от и до летища извън ЕИП, Швейцария и Обединеното кралство би довело до по-лоялна конкуренция и по-ефективно намаляване на емисиите на парникови газове.

Изменение 34

Предложение за директива

Съображение 27 a (ново)

Текст, предложен от Комисията Изменение (27а) Комисията следва да разглежда възможни изменения на Директива 2003/87/ЕО по отношение на опростяването на нормативната уредба. Комисията и органите на държавите членки следва непрекъснато да адаптират административните процедури към най-добрите практики и да предприемат всички мерки за опростяване на прилагането на Директива 2003/87/ЕО, като свеждат до минимум административната тежест.

Изменение 35

Предложение за директива

Член 1 — параграф 1 — точка - 1 (нова)

Директива 2003/87/ЕО

Член 3 — буква ф а) (нова)

Текст, предложен от Комисията Изменение (-1) В член 3 се добавя следната буква: „(фа) „емисии, различни от CO2“ означава изпускането на азотни оксиди (NOx), частици сажди, окислени серни видове и водни пари от въздухоплавателни средства, извършващи авиационна дейност, включена в списъка в приложение I.“

Изменение 36

Предложение за директива

Член 1 — параграф 1 — точка 1 — буква б

Директива 2003/87/ЕО

Член 3в — параграф 5 a (нов)

Текст, предложен от Комисията Изменение 5а. 20 милиона от общото количество квоти, посочени в параграф 5 от настоящия член за периода от 1 януари 2024 г. до 31 декември 2029 г., се запазват за разпределяне по същия начин като договор за разлика, покриващ оставащата ценова разлика между изкопаемия керосин и устойчивите авиационни горива по отношение на операторите на въздухоплавателни средства, които увеличават своята употреба на устойчиви авиационни горива, като приоритет следва да се дава на възобновяемите горива от небиологичен произход, предвидени въз основа на задълженията за смесване на горива, посочени в приложение I към Регламент … [Регламент ReFuelEU] (*1) или извън него и въз основа на изменението на цените на тези горива. 70 % от тези квоти се разпределят специално за увеличаване на употребата на синтетичните авиационни горива, като следва да се дава приоритет на възобновяемите горива от небиологичен произход. Освен това 20 милиона квоти от допълнителното количество квоти, които се издават поради обхващането на емисиите от полети, заминаващи от летище, намиращо се в ЕИП, за трети държави, както е посочено в член 3да, се запазват за разпределяне по същия начин като договор за разлика за периода до 31 декември 2029 г.

Изменение 37

Предложение за директива

Член 1 — параграф 1 — точка 1 — буква б

Директива 2003/87/ЕО

Член 3в — параграф 5 б (нов)

Текст, предложен от Комисията Изменение 5б. Общото количество квоти, посочено в параграф 5а, се разпределя по същия начин като договор за разлика, който покрива оставащата ценова разлика между изкопаемия керосин и устойчивите авиационни горива за увеличаване на използването на устойчиве авиационни горива, като следва да се дава приоритет на възобновяемите горива от небиологичен произход, на недискриминационна основа, както е докладвано на Европейската агенция за авиационна безопасност съгласно членове 7, 8 и 9 от Регламент… [Регламент ReFuelEU] (*) . Всеки оператор на въздухоплавателни средства може да кандидатства за разпределяне на квотите за полети, обхванати от СТЕ на ЕС, от 1 януари 2024 до 31 декември 2029 г. въз основа на повишаването на използването на горивата, посочени в параграф 5а. Количеството на квотите трябва да бъде пропорционално на общите спестени емисии на парникови газове съгласно третирането на тези горива съгласно Директива (ЕС) 2018/2001 и делегираните актове, посочени в член 14, параграф 1 от настоящата директива. Комисията гарантира, че емисиите от възобновяеми горива от небиологичен произход, използващи водород от възобновяеми източници, се оценяват с нулеви емисии за операторите на въздухоплавателни средства, които ги използват, до приемането на делегирания акт, посочен в член 14, параграф 1. Комисията публикува ежегодно подробна информация за разликата в разходите между керосина и устойчивите авиационни горива. На Комисията се предоставя правомощието да приема делегирани актове в съответствие с член 23 за допълване на настоящата директива относно подробните условия за безплатно разпределяне на квоти за авиационни емисии за увеличаване на използването на устойчиви авиационни горива чрез покриване на ценовата разлика за тон CO2, спестен в резултат от използването на тези горива вместо керосин. От 31 декември 2028 г. Комисията извършва годишна оценка на прилагането на настоящия параграф и своевременно представя резултатите от нея на Европейския парламент и на Съвета. Въз основа на тази оценка и след оценка на въздействието Комисията може да представи, когато е целесъобразно, законодателно предложение за разпределяне на времево и количествено ограничени квоти до 31 декември 2034 г. по отношение на операторите на въздухоплавателни средства, които увеличават използването на устойчиви авиационни горива, посочени в член 3в, параграф 5а.

Изменения 65 и 80

Предложение за директива

Член 1 — параграф 1 — точка 1 — буква б

Директива 2003/87/ЕО

Член 3в — параграф 7

Текст, предложен от Комисията Изменение 7. Чрез дерогация от член 12, параграф 2а, член 14, параграф 3 и член 16 държавите членки приемат изискванията, посочени в тези разпоредби, за изпълнени и не предприемат действия срещу операторите на въздухоплавателни средства по отношение на емисиите, реализирани до 2030 г. от полети между летище, намиращо се в най-отдалечен регион на държава членка, и летище, намиращо се в същата държава членка извън този най-отдалечен регион.; 7. Чрез дерогация от член 12, параграф 2а, член 14, параграф 3 и член 16 държавите членки приемат изискванията, посочени в тези разпоредби, за изпълнени и не предприемат действия срещу операторите на въздухоплавателни средства по отношение на емисиите, реализирани до 2030 г. от полети между летище, намиращо се в най-отдалечен регион на държава членка, и летище, намиращо се в намиращо се в друг регион от ЕИП и полетите между две летища, разположени в рамките на същия най-отдалечен регион;

Изменение 39

Предложение за директива

Член 1 — параграф 1 — точка 2 — буква а

Директива 2003/87/ЕО

Член 3 г — параграф 1

Текст, предложен от Комисията Изменение 1. През 2024 г. 25 % от количеството квоти, по отношение на които би било извършено безплатно разпределение, съгласно публикуваното в съответствие с член 3в, се предлагат на търг. 1. През 2024 г. 50 % от количеството квоти, по отношение на които би било извършено безплатно разпределение, съгласно публикуваното в съответствие с член 3в, се предлагат на търг.

Изменение 40

Предложение за директива

Член 1 — параграф 1 — точка 2 — буква б

Директива 2003/87/ЕО

Член 3г — параграф 1a

Текст, предложен от Комисията Изменение 1а. През 2025 г. 50 % от количеството квоти, по отношение на които би било извършено безплатно разпределение през посочената година, изчислено съгласно публикуваното в съответствие с член 3в, се предлагат на търг. заличава се

Изменение 41

Предложение за директива

Член 1 — параграф 1 — точка 2 — буква б

Директива 2003/87/ЕО

Член 3г — параграф 1б

Текст, предложен от Комисията Изменение 1б. През 2026 г. 75 % от количеството квоти, по отношение на които би било извършено безплатно разпределение през посочената година, изчислено съгласно публикуваното в съответствие с член 3в, се предлагат на търг. заличава се

Изменение 42

Предложение за директива

Член 1 — параграф 1 — точка 2 — буква б

Директива 2003/87/ЕО

Член 3г — параграф 1в

Текст, предложен от Комисията Изменение 1в. Считано от 1 януари 2030 г. цялото количество квоти, по отношение на които би било извършено безплатно разпределение през посочената година, се предлагат на търг.“; ’, 1в. Считано от 1 януари 2025 г. цялото количество квоти, по отношение на които би било извършено безплатно разпределение през посочената година, се предлагат на търг , с изключение на количеството квоти, посочено в член 3в, параграф 5а.

Изменение 43

Предложение за директива

Член 1 — параграф 1 — точка 2 — буква г

Директива 2003/87/ЕО

Член 3 г — параграф 3

Текст, предложен от Комисията Изменение 3. На Комисията се предоставя правомощието да приема делегирани актове в съответствие с член 23 за допълнение на настоящата директива по отношение на подробните условия за предлагането чрез търг от държавите членки на квоти за авиационни емисии в съответствие с параграфи 1, 1а, 1б, 1в и 1г от настоящия член, включително реда и условията за прехвърляне на дял от приходите от такива търгове към общия бюджет на Съюза.; 3. На Комисията се предоставя правомощието да приема делегирани актове в съответствие с член 23 за допълнение на настоящата директива по отношение на подробните условия за предлагането чрез търг от държавите членки на квоти за авиационни емисии в съответствие с параграфи 1, 1а, 1б, 1в и 1г от настоящия член, включително реда и условията за прехвърляне на дял от приходите от такива търгове , в съответствие с Решение (ЕС, Евратом) 2020/2053, към общия бюджет на Съюза.

Изменение 44

Предложение за директива

Член 1 — параграф 1 — точка 2 — буква д

Директива 2003/87/ЕО

Член 3г — параграф 4

Текст, предложен от Комисията Изменение 4. Държавите членки определят как да се използват приходите , получени от предлагането на квотите чрез търг по настоящата глава, с изключение на приходите, определени като собствени ресурси в съответствие с член 311, параграф 3 от Договора и записани в общия бюджет на Съюза . Държавите членки използват приходите, получени от предлагането на квотите чрез търг, в съответствие с член 10, параграф 3. 4. Приходите , получени от предлагането чрез търг на квоти за въздухоплаване по настоящата глава, с изключение на приходите, определени като собствени ресурси в съответствие с член 311, параграф 3 от Договора и записани в общия бюджет на Съюза , се използват по следния начин: a) 75 % се използват за подкрепа на иновациите и новите технологии, включително внедряването на решения за декарбонизация в сектора на въздухоплаването чрез Инвестиционния фонд за климата в съответствие с член 10а, параграф 8; б) 15 % от генерираните приходи от заминаващите полети, посочени в член 3да, параграф 2 се използват за принос към фондовете на РКООНИК в областта на климата, по-специално Зеления фонд за климата и Фонда за адаптация, за постигане на напредък в международните действия за смекчаване на въздействието на изменението на климата върху най-уязвимите общности; в) останалите приходи се използват, както е определено от държавите членки в съответствие с член 10, параграф 3, включително за насърчаване на проекти, насочени към гарантиране на справедлив преход в сектора на въздухоплаването, по-специално подкрепа за социалния диалог между съответните заинтересовани страни в сектора на въздухоплаването, както и за обучение, преквалификация и повишаване на квалификацията на работниците.

Изменение 45

Предложение за директива

Член 1 — параграф 1 — точка 3 a (нова)

Директива 2003/87/ЕО

Член 3 д а (нов)

Текст, предложен от Комисията Изменение (3а) Вмъква се следният член: „Член 3да Авиационни дейности с участието на трети държави 1. От 30 април [година на влизане в сила на настоящата директива + 1] операторите на въздухоплавателни средства връщат квоти за емисии от полети, заминаващи от летище, намиращо се в ЕИП. 2. От [година на влизане в сила на настоящата директива] общото количество квоти, които ще бъдат разпределени за въздухоплаването, се увеличава с равнищата на квотите за допълнителните заминаващи полети, посочени в параграф 1, които биха били извършени, ако бяха обхванати от СТЕ на ЕС през тази година. Прилага се коефициентът на линейно намаление, определен в член 9.“ 3. За да се вземат надлежно предвид задълженията за компенсиране по CORSIA над референтната стойност, определена на равнището от 2019 г. за периода 2021 — 2023 г., и на средното равнище от периода 2019 — 2020 г. за периода от 2024 г. нататък, операторите на въздухоплавателни средства могат да приспадат финансовата стойност на своите разходи за кредити, използвани за спазване на CORSIA, за полети от ЕИП до трети държави, които са изброени в акта за изпълнение, приет съгласно член 25а, параграф 3. Всяка година операторите на въздухоплавателни средства публикуват информация относно компенсациите по CORSIA, платени през предходната година за всеки маршрут, и информират Комисията за такива компенсации, ако възнамеряват да поискат намаляване на изискванията си за връщане на квоти. Комисията определя финансовата стойност на компенсациите, които могат да бъдат приспаднати от изискването за връщане по СТЕ на ЕС за всеки маршрут. Комисията приема делегирани актове в съответствие с член 23 за допълване на настоящата директива чрез определяне на методиката и механизма за това приспадане. За тази цел Комисията счита, че цената на квотите по СТЕ на ЕС е средната цена през съответната година на привеждане в съответствие. Когато Комисията установи разлика между проверените емисии и върнатите квоти за дадена година, съответното количество квоти се отменя. 4. До 31 декември 2027 г., в съответствие с член 28б от настоящата директива, Комисията представя на Европейския парламент и на Съвета доклад относно прилагането на участието на договарящите се държави от ИКАО в CORSIA и цялостната амбиция и екологосъобразност на CORSIA. Въз основа на констатациите в този доклад Комисията представя, ако е целесъобразно, законодателно предложение за прекратяване на временната дерогация за полети, пристигащи на летище, намиращо се в ЕИП.“

Изменение 46

Предложение за директива

Член 1 — параграф 1 — точка 4 a (нова)

Директива 2003/87/ЕО

Член 10 a — параграф 8 — алинея 3 а (нова)

Текст, предложен от Комисията Изменение (4а) В член 10а, параграф 8 след втората алинея се вмъква следната алинея: Приходите, получени от тръжната продажба на квоти за авиационни дейности и от санкциите, посочени в член 16, параграф 3, разпределени за Инвестиционния фонд за климата, се предоставят за авиационни проекти за подкрепа на нови разработки и иновации, внедряване на решения за декарбонизация, разработване на механизми за подпомагане и за създаване на необходимата инфраструктура, които намаляват общото въздействие върху климата, включително несвързаните с CO2 въздействия, по-специално чрез: a) внедряване на устойчиви авиационни горива, като следва да се дава приоритет на възобновяеми горива с небиологичен произход, които се произвеждат от възобновяем водород и пряко улавяне от въздуха, включително чрез договори за разлика в цената на въглеродните емисии, насочени към преодоляване на ценовата разлика между горивата с нулеви емисии и конвенционалните горива и към намаляване на цената за доставка на устойчиви авиационни горива за летищата в Съюза; б) основно подобряване на оперативните въздухоплавателни решения и решенията, свързани с корпуса на въздухоплавателното средство, с цел намаляване на емисиите на CO2 и емисиите, различни от CO2; в) внедряване на революционни иновации в двигателите и внедряване на нови технологии за задвижване, допринасящи за намаляване на емисиите от въздухоплаването, като например акумулаторни и турбоелектрически технологии, както и изгаряне на водород в турбини и горивни клетки, задвижващи електрически двигатели, електрически въздухоплавателни средства и свързаната с тях летищна инфраструктура; г) внедряване на технологии за мониторинг и докладване по отношение на емисиите на CO2 от въздухоплаването и емисиите от въздухоплаването, различни от CO2; д) изследвания, водещи до технологични иновации по отношение на несвързаните с CO2 въздействия на въздухоплаването, включително образуването и предотвратяването на инверсионни следи и перести облаци. Описанието на проектите, подкрепяни от Инвестиционния фонд за климата, и информацията за равнищата на разходите, дезагрегирани на ниво проект, са прозрачни, предоставят се по достъпен начин на обществеността на уебсайта на Комисията и редовно се актуализират. Комисията гарантира приобщаващо участие на заинтересованите страни в процедурите за финансиране, свързани с Инвестиционния фонд за климата.

Изменение 47

Предложение за директива

Член 1 — параграф 1 — точка 5 — буква а

Директива 2003/87/ЕО

Член 11 а — параграф 2 — алинея 1 — буква б

Текст, предложен от Комисията Изменение б) те произхождат от държава, която е посочена в акта за изпълнение, приет съгласно член 25а, параграф 3, като участваща в Схемата за компенсиране и намаляване на въглеродните емисии в международното въздухоплаване (CORSIA). Това условие не се прилага по отношение на емисиите преди 2027 г. , нито се прилага по отношение на най-слабо развитите държави и развиващите се малки островни държави, както са определени от Организацията на обединените нации, с изключение на държавите, чийто БВП на глава от населението е равен или надвишава средния за Съюза. б) те произхождат от държава, която е посочена в акта за изпълнение, приет съгласно член 25а, параграф 3, като участваща в Схемата за компенсиране и намаляване на въглеродните емисии в международното въздухоплаване (CORSIA). Това условие не се прилага по отношение на емисиите преди 1 януари 2027 г.

Изменение 48

Предложение за директива

Член 1 — параграф 1 — точка 5 — буква а

Директива 2003/87/ЕО

Член 11 a — параграф 3 — алинея 2

Текст, предложен от Комисията Изменение Комисията приема актове за изпълнение за определяне на по-подробни изисквания за договореностите, посочени в първа алинея, които могат да включват изисквания за докладване и регистриране, както и за изброяване на държавите или програмите, които прилагат тези договорености. Договореностите отчитат гъвкавостта, предоставена на най-слабо развитите държави и развиващите се малки островни държави. Тези актове за изпълнение се приемат в съответствие с процедурата по разглеждане, посочена в член 22а, параграф 2.“; Комисията приема актове за изпълнение за определяне на по-подробни изисквания за договореностите, посочени в първа алинея, които могат да включват изисквания за докладване и регистриране, както и за изброяване на държавите или програмите, които прилагат тези договорености. Тези актове за изпълнение се приемат в съответствие с процедурата по разглеждане, посочена в член 22а, параграф 2.“;

Изменение 49

Предложение за директива

Член 1 — параграф 1 — точка 6 — буква а

Директива 2003/87/ЕО

Член 12 — параграф 6 — алинея 1 — буква б

Текст, предложен от Комисията Изменение б) той произвежда годишни емисии на CO2 над 10 000 тона от използването на въздухоплавателни средства с максимална сертифицирана излетна маса, по-голяма от 5 700 kg, които изпълняват полети, обхванати от приложение I, различни от тези, които заминават и пристигат в същата държава членка (включително най-отдалечените региони на същата държава членка), считано от 1 януари 2019 г. б) той произвежда годишни емисии на CO2 над 10 000 тона от използването на въздухоплавателни средства с максимална сертифицирана излетна маса, по-голяма от 5 700 kg, които изпълняват полети, обхванати от приложение I към настоящата директива и от член 2, параграфи 3 и 4 от Делегиран регламент (ЕС) 2019/1603 на Комисията (1a), различни от тези, които заминават и пристигат в същата държава членка (включително най-отдалечените региони на същата държава членка), считано от 1 януари 2021 г.

Изменение 50

Предложение за директива

Член 1 — параграф 1 — точка 6 a (нова)

Директива 2003/87/ЕО

Член 14 — параграф 1 — алинея 1

Текст в сила Изменение (6а) В член 14, параграф 1 първата алинея се заменя със следното: Комисията приема актове за изпълнение относно подробните условия за мониторинг и докладване на емисии и, по целесъобразност, на данните за дейността по отношение на дейностите, изброени в приложение I, за мониторинг и докладване на данните за тонкилометри за целите на заявление по член 3д или 3е, като за основа се използват принципите за мониторинг и докладване, установени в приложение IV, и изискванията, установени в параграф 2 от настоящия член. С тези актове за изпълнение се посочва също, в изискванията за мониторинг и докладване за всеки парников газ , потенциалът за глобално затопляне на всеки парников газ. „Комисията приема делегирани актове относно подробните условия за мониторинг и докладване на емисии и по целесъобразност, на данните за дейността по отношение на дейностите, изброени в приложение I, за мониторинг и докладване на данните за тонкилометри за целите на заявление по член 3д или 3е, като за основа се използват принципите за мониторинг и докладване, установени в приложение IV, и изискванията, установени в параграф 2 от настоящия член. С тези делегирани актове се посочва също, в изискванията за мониторинг , докладване и проверка на тези газове и емисии , потенциалът за глобално затопляне на всеки парников газ и последиците от емисиите от въздухоплаване, различни от CO2 .“

Изменение 51

Предложение за директива

Член 1 — параграф 1 — точка 6 a (нова)

Директива 2003/87/ЕО

Член 14 — параграф 2 — алинея 2 a (нова)

Текст, предложен от Комисията Изменение (6а) В член 14, параграф 2 се добавя следната алинея: „До [6 месеца след влизането в сила на настоящата директива] Комисията приема делегирани актове в съответствие с член 23 за допълване на настоящата директива с цел създаване на схема за мониторинг, докладване и проверка (Схема за МДП) за емисии, различни от CO2, от оператори на въздухоплавателни средства, попадащи в обхвата на настоящата директива. Схемата за МДП за емисии, различни от CO2, съдържа данни най-малко за следното: а) дебит на горивото; б) маса на въздухоплавателното средство; в) влажност на околната среда; г) географска ширина, дължина и надморска височина на въздухоплавателното средство; д) средна влажност и температура; е) емисионни индекси за CO2, H2O, серен диоксид (SO2) и NOx; ж) CO2 еквиваленти на полети. До 31 декември 2026 г., въз основа на резултатите от мониторинга, докладването и проверката на емисиите, различни от CO2, Комисията представя — след извършване на оценка на въздействието и когато е целесъобразно — законодателно предложение за намаляване на тези емисии чрез разширяване на обхвата на СТЕ на ЕС, така че да обхване емисиите от въздухоплаването, различни от CO2. До разширяването на обхвата на настоящата директива, така че да обхване емисиите, различни от CO2, от операторите на въздухоплавателни средства, посочени във втора алинея, считано от 31 декември 2027 г., емисионният фактор за CO2 за емисии от авиационни дейности се умножава по 1,8 , от 31 декември 2028 г. — по 1,9 и от 31 декември 2029 г. — по 2,0 , за да се отчетат емисиите от въздухоплаване, различни от CO2. От… [30 месеца след влизането в сила на настоящата директива] Комисията представя ежегодно, като част от доклада, посочен в член 10, параграф 5, доклад до Европейския парламент и до Съвета относно резултатите от схемата за МДП, посочена в трета алинея.“

Изменение 52

Предложение за директива

Член 1 — параграф 1 — точка 6 a (нова)

Директива 2003/87/ЕО

Член 14 — параграф 3 а (нов)

Текст, предложен от Комисията Изменение (6а) В член 14 се добавя следният параграф: „3a. Всички данни за емисиите, свързани с операторите на въздухоплавателни средства, съобщени на държавите членки и на Комисията, включително данни, съобщени в съответствие с член 7 от Делегиран регламент (ЕС) 2019/1603 на Комисията, се докладват и публикуват от Комисията за всеки оператор на въздухоплавателни средства и всяка двойка летища по удобен за потребителите начин. Данните за всяка година се публикуват незабавно. Тези данни включват най-малко следната информация: a) данни за емисиите, групирани по оператори на въздухоплавателни средства и двойки летища; б) коефициенти на натоварване, тип въздухоплавателно средство, вид гориво и разход на гориво по двойки летища за всеки оператор на въздухоплавателно средство; в) размера на сумата за компенсиране, изчислен в съответствие с член 12, параграф 7; г) количеството и вида на допустимите горива, използвани за постигане на пълно или частично компенсиране; д) количеството и вида на въглеродните кредити, използвани за постигане на пълно или частично компенсиране.“; е) общата маса на товарите и пощата (в тонове) през периода на докладване за всяка двойка летища;“

Изменение 53

Предложение за директива

Член 1 — параграф 1 — точка 7

Директива 2003/87/ЕО

Член 18а — параграф 3 — буква б

Текст, предложен от Комисията Изменение б) от 2024 година нататък, поне веднъж на две години актуализира списъка, като добавя операторите на въздухоплавателни средства, които след датата на последната актуализация са извършвали авиационна дейност, включена в списъка в приложение I.“; б) от 2024 година нататък и след това поне веднъж на две години актуализира списъка, като добавя операторите на въздухоплавателни средства, които след датата на последната актуализация са извършвали авиационна дейност, включена в списъка в приложение I.“;

Изменение 54

Предложение за директива

Член 1 — параграф 1 — точка 9

Директива 2003/87/ЕО

Член 25 a — параграф 2

Текст в сила Изменение (9) В член 25а параграф 2 се заменя със следното: 2. Съюзът и неговите държави членки продължават да се стремят към споразумение относно глобални мерки за намаляване на емисиите на парникови газове от въздухоплаването. В контекста на всяко такова споразумение Комисията преценява доколко са необходими изменения на настоящата директива във връзка с прилагането ѝ по отношение на операторите на въздухоплавателни средства. „2. Съюзът и неговите държави членки продължават да се стремят към споразумение относно глобални мерки за намаляване на емисиите на парникови газове от въздухоплаването в съответствие с целите на Регламент (ЕС) 2021/1119 и Парижкото споразумение . В контекста на всяко такова споразумение Комисията преценява доколко са необходими изменения на настоящата директива във връзка с прилагането ѝ по отношение на операторите на въздухоплавателни средства.“

Изменение 55

Предложение за директива

Член 1 — параграф 1 — точка 9

Директива 2003/87/ЕО

Член 25 a — параграф 3

Текст, предложен от Комисията Изменение 3. Комисията приема акт за изпълнение, в който се изброяват държавите, различни от държавите от ЕИП, Швейцария и Обединеното кралство, за които се приема, че прилагат CORSIA за целите на настоящата директива, с референтни стойности за 2019 г. за периода 2021—2023 г. и референтни стойности 2019—2020 г. за всяка следваща година. Актът за изпълнение се приема в съответствие с процедурата по разглеждане, посочена в член 22а, параграф 2. 3. Поне веднъж годишно Комисията приема акт за изпълнение, в който се изброяват държавите, различни от държавите от ЕИП, Швейцария и Обединеното кралство, за които се приема, че прилагат CORSIA за целите на настоящата директива, с референтни стойности за 2019 г. за периода 2021 — 2023 г. и референтни стойности 2019 — 2020 г. за всяка година от 2024 г. нататък . Актът за изпълнение се приема в съответствие с процедурата по разглеждане, посочена в член 22а, параграф 2.

Изменение 56

Предложение за директива

Член 1 — параграф 1 — точка 9

Директива 2003/87/ЕО

Член 25а — параграф 3 а (нов)

Текст, предложен от Комисията Изменение (9) В член 25а се вмъква следният параграф: „3а. Въз основа на списъка, посочен в параграф 3, Комисията публикува списък на операторите на въздухоплавателни средства от държави, за които се счита, че не прилагат CORSIA за полети до или от трети държави за целите на настоящата директива.“

Изменение 57

Предложение за директива

Член 1 — параграф 1 — точка 9

Директива 2003/87/ЕО

Член 25 a — параграф 6

Текст, предложен от Комисията Изменение 6. По отношение на емисиите от полети до и от най-слабо развитите държави и развиващите се малки островни държави, както са определени от Организацията на обединените нации, различни от изброените в акта за изпълнение, приет съгласно параграф 3, от операторите на въздухоплавателни средства не се изисква да отменят единици. заличава се

Изменение 58

Предложение за директива

Член 1 — параграф 1 — точка 9

Директива 2003/87/ЕО

Член 25 a — параграф 7

Текст, предложен от Комисията Изменение 7. Ако Комисията установи, че е налице значително нарушаване на конкуренцията, което е във вреда на операторите на въздухоплавателни средства, които притежават свидетелство за авиационен оператор, издадено от държава членка, или са регистрирани в държава членка, включително в най-отдалечените региони, зависимите територии и териториите на тази държава членка, Комисията се оправомощава да приема актове за изпълнение , за да освободи тези оператори на въздухоплавателни средства от изискванията за връщане на квоти, определени в член 12, параграф 8, по отношение на емисиите от полети до и от такива държави. Нарушаването на конкуренцията може да бъде причинено от прилагането на CORSIA от трета държава по по-малко строг начин в националното ѝ право или на прилагане на разпоредбите на CORSIA по начин, който не е еднакъв за всички оператори на въздухоплавателни средства. Тези актове за изпълнение се приемат в съответствие с процедурата по разглеждане , посочена в член 22 а , параграф 2 . 7. Ако Комисията установи, че е налице значително нарушаване на конкуренцията, което е във вреда на операторите на въздухоплавателни средства, които притежават свидетелство за авиационен оператор, издадено от държава членка, или са регистрирани в държава членка, включително в най-отдалечените региони, зависимите територии и териториите на тази държава членка, Комисията се оправомощава да приема делегирани актове съгласно член 23 за допълване на настоящата директива , за да освободи тези оператори на въздухоплавателни средства от изискванията за връщане на квоти, определени в член 12, параграф 8, по отношение на емисиите от полети до и от такива държави. Нарушаването на конкуренцията може да бъде причинено от прилагането на CORSIA от трета държава по по-малко строг начин в националното ѝ право или на прилагане на разпоредбите на CORSIA по начин, който не е еднакъв за всички оператори на въздухоплавателни средства. Комисията също така публикува информация за начина, по който са изпълнени критериите , посочени в параграф 7 а.

Изменение 59

Предложение за директива

Член 1 — параграф 1 — точка 9

Директива 2003/87/ЕО

Член 25a — параграф 7а

Текст, предложен от Комисията Изменение (9) В член 25а се вмъква следният параграф: „7a. Комисията приема делегирани актове в съответствие с член 23 за определяне на методиката и критериите, използвани за определяне дали е налице значително нарушаване на конкуренцията съгласно параграф 7 от настоящия член. Комисията публикува по прозрачен начин информация относно прилагането на делегирания акт.“

Изменение 60

Предложение за директива

Член 1 — параграф 1 — точка 9

Директива 2003/87/ЕО

Член 25а — параграф 8 а (нов)

Текст, предложен от Комисията Изменение (9) В член 25a се добавя следният параграф: „8a. До 1 януари 2027 г. Комисията представя доклад на Европейския парламент и на Съвета относно прилагането на настоящата директива, относно приноса на въздухоплаването за целите на Регламент (ЕС) 2021/1119 и на Парижкото споразумение и прилагането на CORSIA и относно нейното въздействие върху вътрешния авиационен пазар на Съюза, неговата конкурентоспособност и справедливия преход, по-специално социалното въздействие на директивата, преквалификация и повишаване на квалификацията, както и въздействието върху честотата на пътуване с въздушен транспорт и разходите на пътниците за пътуване с въздушен транспорт, особено на пътниците с ниски доходи. Докладът съдържа препоръки, които се изпълняват без ненужно забавяне.“

Изменение 61

Предложение за директива

Член 1 — параграф 1 — точка 9 a (нова)

Директива 2003/87/ЕО

Член 28б

Текст в сила Изменение (9а) Член 28б се заменя със следния текст: Член 28б „Член 28б Докладване и преглед от Комисията относно изпълнението на глобалната, основана на пазара мярка на ИКАО Докладване и преглед от Комисията относно изпълнението на глобалната, основана на пазара мярка на ИКАО 1. Преди 1 януари 2019 г. и на редовни интервали след това Комисията докладва на Европейския парламент и на Съвета относно напредъка на преговорите в рамките на ИКАО за изпълнението на глобалната, основана на пазара мярка, която ще се прилага по отношение на емисиите от 2021 г., и по-специално относно: 1. Преди 1 януари 2027 г. и на всеки две години след това Комисията докладва на Европейския парламент и на Съвета относно напредъка на преговорите в рамките на ИКАО за изпълнението на глобалната, основана на пазара мярка, която ще се прилага по отношение на емисиите от 2021 г., и по-специално относно: i) съответните инструменти на ИКАО, включително стандартите и препоръчителните практики; i) съответните инструменти на ИКАО, включително стандартите и препоръчителните практики; ii) одобрените от Съвета на ИКАО препоръки, свързани с глобалната, основана на пазара мярка; ii) одобрените от Съвета на ИКАО препоръки, свързани с глобалната, основана на пазара мярка , включително евентуалните промени по отношение на референтните стойности ; iii) въвеждането на глобален регистър; iii) въвеждането на глобален регистър; iv) вътрешните мерки, предприети от трети държави за изпълнението на глобалната, основана на пазара мярка, която ще се прилага по отношение на емисиите от 2021 г.; iv) вътрешните мерки, предприети от трети държави за изпълнението на глобалната, основана на пазара мярка, която ще се прилага по отношение на емисиите от 2021 г.; v) последиците от резервите на трети държави; както и v) степента на участие на трети държави , включително последиците от техните резерви по отношение на това участие ; както и vi) относно други промени и приложими инструменти в международен план В съответствие с глобалния преглед по РКООНИК Комисията докладва и относно усилията за изпълнение на амбициозната дългосрочна цел на сектора на въздухоплаването за намаляване наполовина до 2050 г. на емисиите на CO2 от въздухоплаването в сравнение с тези от 2005 г. vi) относно други промени и приложими инструменти в международен план. В съответствие с глобалния преглед на Парижкото споразумение Комисията докладва и относно усилията за изпълнение на амбициозната дългосрочна цел за намаляване на емисиите на сектора на въздухоплаването за намаляване до нулеви нетни емисии от въздухоплаването до 2050 г. 2. В срок от 12 месеца от приемането на съответните инструменти от ИКАО и преди въвеждането в действие на глобалната, основана на пазара мярка, Комисията представя доклад на Европейския парламент и на Съвета, в който разглежда по какъв начин тези инструменти могат да бъдат въведени в правото на Съюза чрез преразглеждане на настоящата директива. Когато е целесъобразно, в този доклад Комисията разглежда и правилата, приложими за полетите в рамките на ЕИП. В доклада се анализират също така амбицията и цялостната екологосъобразност на глобалната, основана на пазара мярка, включително нейната обща амбиция по отношение на целите по Парижкото споразумение, равнището на участие, нейната изпълнимост, прозрачност, санкциите за нарушение, процедурите за участие на обществеността, качеството на компенсационните кредити, мониторинга, докладването и проверката на емисиите, регистрите, отчетността, както и правилата за използване на биогорива. Освен това в доклада се разглежда въпросът дали е необходимо преразглеждане на разпоредбите, приети съгласно член 28в, параграф 2. 2. До 2027 г. Комисията представя доклада на Европейския парламент и на Съвета, като в него тя извършва оценка на екологосъобразността на глобалната, основана на пазара мярка на ИКАО , включително нейната обща амбиция по отношение на целите по Парижкото споразумение, равнището на участие, нейната изпълнимост, прозрачност, санкциите за нарушение, процедурите за участие на обществеността, качеството на компенсационните кредити, мониторинга, докладването и проверката на емисиите, регистрите, отчетността, както и правилата за използване на биогорива. 3. Когато е целесъобразно, Комисията прилага към доклада, посочен в параграф 2 от настоящия член, предложения до Европейския парламент и до Съвета за изменение, заличаване, удължаване или замяна на дерогациите, предвидени в член 28а, които са съобразени с поетия от Съюза ангажимент за намаляване на емисиите на парникови газове в цялата икономика до 2030 г. с цел гарантиране на екологосъобразността и ефективността на действията на Съюза в областта на климата. 3. Когато е целесъобразно, Комисията прилага към доклада, посочен в параграф 2 от настоящия член, предложения до Европейския парламент и до Съвета за изменение, заличаване, удължаване или замяна на дерогациите, предвидени в член 28а, които са съобразени с поетия от Съюза ангажимент за намаляване на емисиите на парникови газове в цялата икономика до 2030 г. и целта за постигане на неутралност по отношение на климата най-късно до 2050 г. с цел гарантиране на екологосъобразността и ефективността на действията на Съюза в областта на климата. 3а. С цел усъвършенстване на схемата CORSIA Съюзът и неговите държави членки активно насърчават — в рамките на ИКАО и чрез двустранна и многостранна дипломация — подобрения по отношение на екологосъобразността на CORSIA, включително критериите за устойчивост на компенсациите, и нейното прилагане, както и насърчават по-широкото международно участие в схемата. Съюзът и неговите държави членки също така насърчават в рамките на ИКАО допълнителни мерки в областта на климата и околната среда, по-голяма прозрачност и установяване на амбициозна дългосрочна цел за намаляване на емисиите, която е в съответствие с Парижкото споразумение.“;

Изменение 62

Предложение за директива

Член 4 — параграф 1 — точка 9 б (нова)

Директива 2003/87/ЕО

Член 30 — параграф 4 a (нов)

Текст, предложен от Комисията Изменение (9б) В член 30 се добавя следният параграф: „4a. В срок до 1 януари 2026 г. Комисията представя на Европейския парламент и на Съвета доклад с оценка на въздействието върху околната среда и климата, както и на техническата и икономическата жизнеспособност на установяването на специфични изисквания за сегмента от полети, обхващащ регионалните полети и долния сегмент от полетите на къси разстояния, за намаляване на това въздействие, включително определянето на по-високи минимални дялове на устойчиви авиационни горива, които да бъдат посочени в Регламент xxxx/xxxx [Регламент ReFuelEU] (*2) , както и възможности за алтернативни маршрути за тези видове полети, и като се вземат предвид алтернативните видове обществен транспорт, които са на разположение за покриване на тези услуги в рамките на сравним период от време.“

Изменение 72

Предложение за директива

Член 1 — параграф 1 — точка 9

Директива 2003/87/ЕО

Член 30 — параграф 4б (нов)

Текст, предложен от Комисията Изменение 9в. В член 30 се добавя следният параграф: 4б. Преди 1 януари 2025 г. Комисията, с подкрепата на Европейския научен консултативен съвет по изменението на климата, създаден с член 3 от Регламент (ЕС) 2021/1119, представя анализ на мерките за намаляване на въздействието върху климата от въздушния транспорт, осъществяван с частни въздухоплавателни средства, придружен, когато е целесъобразно, от предложение за най-добрия начин за справяне с тези последици.

(1) Въпросът е върнат за междуинституционални преговори в компетентната комисия съгласно член 59, параграф 4, четвърта алинея от Правилника за дейността (А9-0155/2022).

(10) Директива 2003/87/ЕО на Европейския парламент и на Съвета от 13 октомври 2003 г. за установяване на система за търговия с квоти за емисии на парникови газове в рамките на Съюза и за изменение на Директива 96/61/ЕО на Съвета (ОВ L 275, 25.10.2003 г., стр. 32).

(11) Директива 2008/101/ЕО на Европейския парламент и на Съвета от 19 ноември 2008 г. за изменение на Директива 2003/87/ЕО с цел включване на авиационните дейности в схемата за търговия с квоти за емисии на парникови газове в рамките на Общността (ОВ L 8, 13.1.2009 г., стр. 3).

(10) Директива 2003/87/ЕО на Европейския парламент и на Съвета от 13 октомври 2003 г. за установяване на система за търговия с квоти за емисии на парникови газове в рамките на Съюза и за изменение на Директива 96/61/ЕО на Съвета (ОВ L 275, 25.10.2003 г., стр. 32).

(11) Директива 2008/101/ЕО на Европейския парламент и на Съвета от 19 ноември 2008 г. за изменение на Директива 2003/87/ЕО с цел включване на авиационните дейности в схемата за търговия с квоти за емисии на парникови газове в рамките на Общността (ОВ L 8, 13.1.2009 г., стр. 3).

(11а) Решение на Съда на ЕС от 21 декември 2011 г., Air Transport Association of America и др./Secretary of State for Energy and Climate Change, C-366/10, ECLI:EU:C:2011:864.

(12) Парижко споразумение (ОВ L 282, 19.10.2016 г., стр. 4).

(12) Парижко споразумение (ОВ L 282, 19.10.2016 г., стр. 4).

(13) Решение (ЕС) 2020/954 на Съвета от 25 юни 2020 г. относно позицията, която трябва да се заеме от името на Европейския съюз в рамките на Международната организация за гражданско въздухоплаване, по отношение на уведомяването за доброволно участие в Схемата за компенсиране и намаляване на въглеродните емисии в международното въздухоплаване (CORSIA) от 1 януари 2021 г. и избрания вариант за изчисляване на изисквания за компенсиране на операторите на въздухоплавателни средства през периода 2021—2023 г. (ОВ L 212, 3.7.2020 г., стр. 14).

(13) Решение (ЕС) 2020/954 на Съвета от 25 юни 2020 г. относно позицията, която трябва да се заеме от името на Европейския съюз в рамките на Международната организация за гражданско въздухоплаване, по отношение на уведомяването за доброволно участие в Схемата за компенсиране и намаляване на въглеродните емисии в международното въздухоплаване (CORSIA) от 1 януари 2021 г. и избрания вариант за изчисляване на изисквания за компенсиране на операторите на въздухоплавателни средства през периода 2021—2023 г. (ОВ L 212, 3.7.2020 г., стр. 14).

(16) https://www4.unfccc.int/sites/ndcstaging/PublishedDocuments/European%20Union%20First/EU_NDC_Submission_December%202020.pdf

(16) https://www4.unfccc.int/sites/ndcstaging/PublishedDocuments/European%20Union%20First/EU_NDC_Submission_December%202020.pdf

(17) Регламент (ЕС) 2021/1119 на Европейския парламент и на Съвета от 30 юни 2021 г. за създаване на рамката за постигане на неутралност по отношение на климата и за изменение на регламенти (ЕО) № 401/2009 и (ЕС) 2018/1999 (Европейски закон за климата) (ОВ L 243, 9.7.2021 г., стр. 1).

(17) Регламент (ЕС) 2021/1119 на Европейския парламент и на Съвета от 30 юни 2021 г. за създаване на рамката за постигане на неутралност по отношение на климата и за изменение на регламенти (ЕО) № 401/2009 и (ЕС) 2018/1999 (Европейски закон за климата) (ОВ L 243, 9.7.2021 г., стр. 1).

(1а) [Да се добави препратка към Регламент ReFuelEU].

(18) Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).

(18) Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).

(1a) Решение от 21 декември 2011 г. на Съда на ЕС по дело Air Transport Association of America и др./Secretary of State for Energy and Climate Change, C-366/10, EU:C:2011:864.

(*1) [Да се добави препратка към Регламента на ЕС относно горивата за морски транспорт].

(*) [Да се добави препратка към Регламента на ЕС относно горивата за морски транспорт].

(1a) Делегиран регламент (ЕС) 2019/1603 на Комисията от 18 юли 2019 г. за допълване на Директива 2003/87/ЕО на Европейския парламент и на Съвета по отношение на мерките, приети от Международната организация за гражданско въздухоплаване, за мониторинг, докладване и проверка на емисии от въздухоплаването с цел прилагане на глобална, основана на пазара мярка (ОВ L 250, 30.9.2019 г., стр. 10).

(*2) [Да се добави препратка към Регламента на ЕС относно горивата за морски транспорт].